Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja NEUVOSTON ASETUKSEKSI elintarvikelisäaineista Komission ehdotusta muuttava EY:n perustamissopimuksen 250 (2) artiklan nojalla /* KOM/2008/0608 lopull. - COD 2006/0145 */





[pic] | EUROOPAN YHTEISÖJEN KOMISSIO | Bryssel 16.10.2008 KOM(2008) 608 lopullinen 2006/0145 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI elintarvikelisäaineista KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2006/0145 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI elintarvikelisäaineista 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komission on annettava lausunto Euroopan parlamentin toisessa käsittelyssä ehdottamista tarkistuksista. Komissio antaa jäljempänä lausuntonsa parlamentin ehdottamista tarkistuksista. 2. Tausta Ehdotus toimitettiin Euroopan parlamentille ja neuvostolle (asiakirja KOM(2006) 0428 lopullinen – 2006/0145(COD)): | 28. heinäkuuta 2006 | Euroopan talous- ja sosiaalikomitea antoi lausuntonsa: | 25. huhtikuuta 2007 | Euroopan parlamentti antoi lausuntonsa ensimmäisessä käsittelyssä: | 10. heinäkuuta 2007 | Muutettu ehdotus toimitettiin: | 24. lokakuuta 2007 | Poliittinen yhteisymmärrys saavutettiin: | 17. joulukuuta 2007 | Yhteinen kanta vahvistettiin: | 10. maaliskuuta 2008 | Euroopan parlamentti antoi lausuntonsa toisessa käsittelyssä: | 8. heinäkuuta 2008 | 3. Ehdotuksen tavoite Komissio ilmoitti elintarvikkeiden turvallisuutta käsittelevässä valkoisessa kirjassa (KOM (1999) 719 lopullinen), että se päivittäisi ja yksinkertaistaisi nykyistä yhteisön lainsäädäntöä elintarvikelisäaineiden osalta (valkoisen kirjan toimi 11). Tämän ehdotuksen tavoitteet ovat seuraavat: - yksinkertaistetaan elintarvikelisäaineita koskevaa lainsäädäntöä vahvistamalla yhdessä säädöksessä alan periaatteet, menettelyt ja hyväksynnät - annetaan komissiolle valtuudet päivittää yhteisössä hyväksyttyjen elintarvikelisäaineiden luetteloa - kuullaan Euroopan elintarviketurvallisuusviranomaista (EFSA) elintarvikelisäaineiden turvallisuusarvioinnin yhteydessä - perustetaan nykyisten elintarvikelisäaineiden uudelleenarviointiohjelma - vaaditaan hyväksyntä sellaisille lisäaineille, jotka koostuvat, joihin sisältyy tai jotka on valmistettu muuntogeenisistä organismeista 22 päivänä syyskuuta 2003 muuntogeenisistä elintarvikkeista ja rehuista annetun Euroopan parlamentin ja neuvoston asetuksen (EY) N:o 1829/2003 mukaisesti. 4. Komission lausunto Euroopan parlamentin ehdottamista tarkistuksista - Euroopan parlamentti äänesti toisessa käsittelyssä konsolidoidusta tekstistä, joka sisältää erinäisiä tarkistuksia yhteisen kannan tekstiin. Teksti on tulosta neuvoston, Euroopan parlamentin ja komission neuvotteluista. Tarkistukset ovat enimmäkseen teknisluonteisia ja ne noudattavat yleisesti alkuperäisen ehdotuksen pääperiaatteita ja vahvistavat niitä. Erityisesti on syytä huomata tarkistukset, joissa edellytetään tiettyjen elintarvikevärien osalta merkintää mahdollisista kielteisistä vaikutuksista lasten käyttäytymiseen. Muilla tarkistuksilla selkeytetään elintarvikelisäaineita koskevan asetusehdotuksen ja muuntogeenisistä elintarvikkeista ja rehuista annetun asetuksen (EY) N:o 1829/2003 välistä yhteyttä sekä sitä, että entisestä poikkeavia tuotantomenetelmiä tai lähtöaineita käyttäen valmistetuille elintarvikelisäaineille on tehtävä uusi turvallisuusarviointi. Lisäksi tehdään tarkistuksia, joilla vahvistetaan ennalta varautumisen periaatetta ja selvennetään entisestään periaatetta, jonka mukaan kuluttajia ei saa johtaa harhaan. - Komissio hyväksyy kaikki Euroopan parlamentin tekemät tarkistukset. Euroopan parlamentin toisessa käsittelyssä saavuttama tulos on erittäin tyydyttävä. 5. Päätelmät Komissio muuttaa ehdotustaan EY:n perustamissopimuksen 250 artiklan 2 kohdan nojalla edellä esitetyllä tavalla.